**AUDI HUNGARIA Zrt.**

**Vállalati kommunikáció**

Lőre Péter

Telefon: +36 96 661265

E-Mail: peter.lore@audi.hu

[www.audi.hu](http://www.audi.hu/)

**AUDI HUNGARIA Zrt.**

**Vállalati kommunikáció**

Czechmeister Mónika

Telefon: +36 96 668270

E-Mail: monika.czechmeister@audi.hu

[www.audi.hu](http://www.audi.hu/)

**Folytatódik a győri öthengeres motor sikertörténete: kilencedszer az „Év nemzetközi motorja”**

Győr, 2018. június 6. – Az Audi folytatja sikertörténetét „Az év nemzetközi motorja“ díj 2-2,5 literes kategóriájában: a rangos elismerést sorozatban kilencedik alkalommal nyerte el a győri motor. Az erőforrás 400 lóerős, 294 kW-os teljesítményével a legerősebb öthengeres szériamotor a világon. Az erőforrás 2008 óta készül az Audi Hungariánál.

Az „International Engine of the Year Awards” zsűritagjai mindenekelőtt a lenyűgöző 480 Nm-es nyomatékot dicsérték, amely már 1700 1/min fordulatszámon elérhető. A turbós erőforrás jellegzetes hangzását is méltatták, amely úgy keletkezik, hogy váltakozva kapnak gyújtást közvetlenül szomszédos és egymástól távoli hengerek. Ez egyedülálló ritmust eredményez.

Az öthengeres motor több mint 40 éve a márka egy ikonja. A két évvel ezelőtti teljes átdolgozás óta az öthengeres motor forgattyúsháza alumíniumból készül.

2,5 TFSI motor dolgozik az Audi TT RS Coupé (kombinált üzemanyag-fogyasztás l/100 km: 8,4 – 8,2; kombinált CO2-kibocsátás g/km: 192 – 187) és TT RS Roadster (kombinált üzemanyag-fogyasztás l/100 km: 8,5 – 8,3; kombinált CO2-kibocsátás g/km: 194 – 189) modellekben, valamint az RS 3 Limousine-ban is (kombinált üzemanyag-fogyasztás l/100 km: 8,4 – 8,3; kombinált CO2-kibocsátás g/km: 191 – 188), amelyek mindegyike az Audi Hungariánál készül. Továbbá ez a motor található az RS 3 Sportback-ben is (kombinált üzemanyag-fogyasztás l/100 km: 8,4 – 8,3; kombinált CO2-kibocsátás g/km: 192 – 189).

Az erőforrás a TT RS-t és a TT RS Roadstert 3,7, illetve 3,9 másodperc alatt gyorsítja fel 0-ról 100 km/h-ra. Az RS 3 Limousine és az RS 3 Sportback esetében 4,1 másodperc a gyorsulás. Mind a négy modell maximális sebessége 250 km/h (leszabályozott), opcionálisan 280 km/h.

Az „Év nemzetközi motorja“ díjat 1999-óta évente ítéli oda egy nemzetközi, 65 motorsport-újságíróból álló zsűri különböző kategóriákban. Az Audi idén már tizennegyedik alkalommal nyerte el ezt a világszerte elismert díjat.

Az Audi Hungariánál tavaly 1 965 165 motor készült, köztük 14 640 öthengeres Otto-motor. Ezzel a vállalat továbbra is a világ egyik legnagyobb motorgyára, amely a Volkswagen Konszern több mint 30 telephelyét látja el erőforrásokkal. A győri motorok széles teljesítményspektruma 63 kW-tól (86 LE) egészen 470 kW-ig (639 LE) terjed. Nyáron indul az elektromos motorok sorozatgyártása Győrben.

– Vége –

A győri székhelyű AUDI HUNGARIA Zrt. az Audi Konszern tagja, az Audi- és Volkswagen Konszern központi motorszállítója. Győrben gyártják az Audi A3 Limousine, az A3 Cabriolet, valamint az Audi TT Coupé és Audi TT Roadster modelleket. 2006 óta az Audi Hungaria számos alumínium karosszériaelemet szállít különböző Volkswagen konszernmárkák számára. Az Audi Hungaria évek óta Magyarország egyik legnagyobb árbevételű vállalata és az ország legnagyobb exportőreinek egyike. Az Audi Hungaria mintegy 12 300 munkatársat foglalkoztat Győrben.